Շարադրանքի պլան

Շարադրանքի պլան

Յուրաքանչյուր գրավոր կամ բանավոր խոսք պետք է կազմվի տրամաբանական հաջորդականությամբ։ Վերլուծական շարադրությունն էլ գրվում է որոշակի սկզբունքներով, որոնց պահպանումը նպաստում է շարադրանքի իմաստային ամբողջականությանը։ Շարադրություն գրողը պետք է կազմի շարադրանքի պլան։ Պլանում ներկայացված հարցադրումների պատասխաններով էլ ընդհանուր առմամբ ձևավորվում է ամբողջ տեքստը։
 
 Անհրաժեշտ է ներկայացնել որոշ տեղեկություններ այն մասին, թե որ ժամանակաշրջանում է ապրել և ստեղծագործել վերլուծվող ստեղծագործության հեղինակը, գրական որ ուղղության հետևորդ է եղել։
 Նշել տվյալ հեղինակի առավել հայտնի ստեղծագործություններից մի քանիսը
 Անդրադառնալ վերլուծվող երկի ժամանակաշրջանին
 Այնուհետև խոսվում է այն մասին, թե ինչ բովանդակություն ունի վերլուծվող երկը և շատ համառոտ ներկայացվում է սյուժեն։
 Սրա հիման վրա էլ վերլուծաբար ներկայացվում են ստեղծագործության գլխավոր գաղափարը, հեղինակի առաջ քաշած խնդիրները, դրանց տրվող լուծումները
 Այս վերլուծությունից հետո ներկայացվում է տվյալ ստեղծագործության մեջ գործածված գեղարվեստական միջոցները (կերպարներ, գործողություններ, պատկերավորման միջոցներ և այլն)
 Վերջում շարադրության հեղինակն ամփոփում է ասելիքը, գնահատում վերլուծվող երկը, կատարում եզրահանգումներ

Անշուշտ պլանը չպետք է կաղապարի շարադրություն գրողին։ Վերլուծական շարադրությունը թեև գիտական, բայց նաև ստեղծագործական աշխատանք է և գրելու ընթացքում միշտ էլ հնարավոր են տարբեր շեղումներ՝ սկզբում նախատեսված պլանի հարցադրումներից։ Պլանը միայն ընդհանուր կառուցվածքային նշանակություն ունի։

Լեզվաբանություն